Rekao bih da je to bila velika stvar, ali i jedno veliko triježnjenje.
Bližilo se 17 h
i odvezao sam se do zračne luke.
Tad sam vidio avion na pisti.
Nitko nije znao što se točno dogodilo,
osim da je taj tip opljačkao ljekarnu.
U avionu je imao mladog taoca.
Mislim da su svi učili u hodu
ne znajući što će se točno dogoditi.
Bilo je vrlo tiho.
Sve do pucnjave.
OD PONOVNOG UVOĐENJA SMRTNE KAZNE U SAD-U 1976. GODINE
VIŠE OD 8000 LJUDI OSUĐENO JE NA SMRT ZBOG UBOJSTVA
OVO JE PRIČA ZATVORENIKA OSUĐENOG NA SMRT BR. 22740
Ne događa se mnogo toga u ovako malom gradu.
Imali smo nekoliko ubojstva u okolici,
ali ovo je bila velika stvar.
Svi su bili šokirani onime što se dogodilo.
NETFLIXOVA SERIJA
LOŠ DAN
ZABRANJEN ULAZ
KAZNENA USTANOVA CROSSROADS
Idemo.
Jedan, dva, tri, četiri, pet…
Hvala.
Nikad to ne bih shvatio.
GODINE 1985. DAVID KEITH OSUĐEN JE NA SMRT ZBOG UBOJSTVA
Ja sam David Cameron Keith.
Nikad prije tog dana nisam počinio nasilan čin.
U ZATVORU JE 37 GODINA
Najgori dan u mom životu.
Najgore odluke mog života dovele su do tog trenutka, ali…
Tako je, kako je.
Ne mogu to vratiti samo zato što mi je žao.
DAVID JE ROĐEN U SPOKANEU U WASHINGTONU 1956. GODINE
OTAC MU JE BIO ISTAKNUTI ODVJETNIK
Moj je tata bio izvrstan čovjek.
Bio je izvrstan odvjetnik. No nije bio dobar otac.
Mnogo je pio.
Bio je jedan od onih funkcionalnih alkoholičara.
Vrlo funkcionalan.
Kažu da djeca propovjednika upadaju u nevolji
upravo zato što su djeca propovjednika.
Isto je vjerojatno i s djecom odvjetnika.
Nisu nas baš dobro nadzirali.
Probao sam alkohol s osam ili devet godina,
ako ne i prije, jer je moj otac imao zabave.
Zabave s koktelima.
Vjerojatno sam se nekoliko puta napio pred njima,
ali ne sjećam se da su me disciplinirali.
Bio sam…
samo namještaj.
S 11 GODINA DAVIDA SU POSLALI U INTERNAT
UDALJEN 1600 KM OD OBITELJI
Nisam se osjećao da me žele.
Počeo sam se drogirati.
Droga je olakšala podnošenje emocionalnih trauma.
Počelo je, recimo to tako, s uobičajenom drogom, marihuanom.
Ali nije trebalo dugo
da prijeđem na igle i amfetamine.
Imao sam teško odrastanje do 20. godine,
a tada sam postao sve aktivniji u kriminalnim radnjama.
Nikad nisam iskoristio okolinu i život koji nam je dan
i napravio nešto s njime.
Stavio sam si iglu u ruku.
To sam ja učinio sa životom.
U ODRASLOJ DOBI
OVISNOST O DROGAMA DOVELA GA JE DO NEKOLIKO ZATVORSKIH KAZNI
ZBOG PROVALE I KRAĐE
GODINE 1984. IMAO JE 27 GODINA,
BIO JE NEZAPOSLEN I POKUŠAVAO JE UZDRŽAVATI MLADU OBITELJ
To razdoblje u mom životu
postajalo je sve gore.
Bio sam narkoman.
Nisam radio.
Nisam planirao raditi.
Noću sam provaljivao u ljekarne
i prodavao proizvode ljudima u Spokaneu.
Tu nije bilo ničega nasilnog.
Bio sam samo delinkvent.
To su bile moje aktivnosti.
To je trebalo osigurati potreban prihod, ali nije.
Uzimao sam previše droge.
ZLATARNICA MILLMAN ZAJMOVI
Znao sam da moram platiti stanarinu
i morao sam imati za hranu.
Žena i troje djece ne mogu biti…
Ne možemo
živjeti bez prihoda.
Znao sam da moram učiniti nešto što prije nikad nisam.
DANA 11. SIJEČNJA 1984. GODINE
DAVID JE ODLUČIO PO PRVI PUT POČINITI ORUŽANU PLJAČKU
Izašao sam tog jutra,
vozio se zapadnom Montanom tražeći
trgovinu koja je izgledala ugodno.
Ako mogu to tako reći.
LJEKARNA
U 13 H DAVID JE UŠAO U LOKALNU LJEKARNU
UZ PRIJETNJU ORUŽJEM TRAŽIO JE NOVAC I LIJEKOVE
Opljačkao sam ljekarnu.
Nisam to dobro odradio pa sam pobjegao iz grada.
JUG - SJEVER
Izašao sam na izlazu 93 i policijski auto pokušao me zaustaviti.
Tek sam prije nekoliko mjeseci bio izašao iz zatvora
i umjesto da sam dopustio da me uhite,
odvezao sam se na parkiralište male trgovine.
Utrčao sam u trgovinu.
Tražio sam štit.
Ne znam kako sam se sjetio toga
jer nikad prije nisam to radio.
Ušao sam i krajičkom oka vidio pokrete.
Znao sam da taj netko tko stvara tu sjenu
neće biti moj štit pa sam zapucao u tom smjeru.
A onda sam pištolj stavio dečku na potiljak glave,
za kojeg se poslije ispostavilo da ima 13 godina.
DAVID JE NAPUSTIO TRGOVINU
S 13-GODIŠNJEG TAOCEM, WILLIAMOM CROSEOM MLAĐIM
Ušli smo u kamionet dječakova oca.
Policijska povorka pratila nas je do zračne luke.
Pokušao sam pobjeći. I to satima.
NA PUTU DO ZRAČNE LUKE POLSON
DAVID JE NEKOLIKO PUTA STAO DA PREGOVARA S POLICIJOM
Policijski šerif pristao mi je dati avion i pilota
u zamjenu za klinca.
Mislio sam da ću ući u avion, da će avion poletjeti,
da će me pilot odvesti preko Stjenjaka…
Ondje bih pustio pilota i krenuo bih svojim putem.
Da, malo sutra.
Bez žene, bez djece.
Sve mi je to prolazilo kroz glavu.
U zračnoj luci
policijski auti okružili su avion
i odmaknuli se na stotinjak metara.
Pilot je bio na tlu s avionom.
LOKALNI PILOT HARRY SHRYOCK DOBROVOLJNO SE JAVIO
DA PREUZME MJESTO DAVIDOVA TAOCA
Nisam imao namjeru ubiti tog prvog taoca, dijete.
Mislio sam da će me upucati čim ga pustim i da je moj život gotov.
No to se nije dogodilo.
DAVID JE PUSTIO DIJETE U ZAMJENU ZA PILOTA
Kad smo ušli u avion,
držao sam pištolj na pilotu, na novom taocu.
Nadao sam se da ću možda preživjeti tu noć.
Da nitko neće biti upucan.
ZRAKOPLOVNI ODJEL MONTANE
Pilotu je trebalo oko pola sata da pokrene avion.
No dok je to trajalo,
bez mojeg znanja,
šerifovi zamjenici bili su ispod aviona
i ispuštali zrak iz guma.
Taj avion nije nikamo išao.
DOK SU PREGOVARAČI NASTAVILI KOMUNICIRATI S DAVIDOM,
POLICIJSKI SNAJPERIST ZAUZEO JE POLOŽAJ NA PISTI
Tijekom pregovaranja naginjao sam se kroz vrata aviona
dok sam razgovarao sa šerifom.
AKTIVNA PISTA ZABRANJEN ULAZ
Bio sam se nagnuo
i snajperist koji je bio udaljen nekih 45 metara,
mislio je da me može pogoditi.
I upucao me.
DAVIDA SU UPUCALI U PRSA
ALI OSTAO JE PRI SVIJESTI
Bio sam teško ranjen.
Vidio sam da to ne ide dobro.
Znao sam da ću brzo umrijeti.
Moj će život biti gotov.
Pomislio sam: „Upucat ću pilota.
Jer ne želim sam umrijeti.”
Nisam želio usamljenost, samo…
To nije bio dobro promišljen
duhovan ili bilo kakav koncept.
Nisam htio umrijeti sam.
DAVID JE UPUCAO PILOTA HARRYJA SHRYOCKA U GLAVU
SHRYOCK JE UMRO NA LICU MJESTA
Kad sam upucao pilota,
spustio sam pištolj i krenuo izlaziti iz aviona.
Toga se posljednje sjećam.
Mislim da su me upucali i kad sam izašao.
Pucali su mi izravno u potiljak.
Većina ljudi ne preživi kad ih se ustrijeli u potiljak.
I evo me, 38 godina poslije.
Zamislite.
Bolestan sam što se smijem na to.
DAVID JE PROVEO DESET DANA U KOMI
OSAM MJESECI POSLIJE
ODLUČILI SU DA JE SPOSOBAN ZA SUĐENJE ZA UBOJSTVO
Žalim zbog toga svakim atomom svojeg tijela.
Možda ne zvuči kao da u meni postoji žaljenje.
Vjerujte mi, postoji.
Nisam se probudio tog jutra
misleći da ću nekoga ubiti.
Da sam barem stao i rekao: „Čekaj malo.”
Ali ne.
Kao da…
Kao da čip za osjećaje nije bio aktiviran,
poput Delte u Zvjezdanim stazama.
Isuse.
Da mi je barem bilo stalo.
Emocije nikad nisu bile dio mojeg odraslog života.
A nisu bile ni tada.
Ne volim preduboko gledati u sebe.
Ne bih trebao reći da ne volim, ali ne radim to.
Nema se tu što voljeti.
Nema ničega ispravnog u tome.
To nije istina.
Ispravno je bilo to što se pilot dobrovoljno javio da zamijeni dijete,
da zauzme njegovo mjesto.
To je bilo jedino ispravno što se dogodilo tog dana.
Da se mogu rasplakati na silu, rasplakao bih se.
Ali ne mogu.
RIJEKA FLATHEAD
Nedostaje mi otac.
Čudno je to reći nakon 38 godina.
Kad god izgubiš roditelja, nedostaje ti. U bilo kojoj dobi.
Ja sam George Shryock, sin Harryja Leeja Shryocka.
Dugoročni učinci toga što se dogodilo
nakon njegove smrti…
SIN HARRYJA SHRYOCKA
Bilo je to vrlo teško za sve nas. Za cijelu obitelj.
Nedostaje našoj djeci, našim unucima, njegovoj praunučadi.
Mi smo ga znali. Još znamo tko je bio.
Oni ne znaju.
Da su bar moji sinovi to doživjeli.
Za time žalim.
Pa…
Moj je otac skromnog porijekla, iz Ohija.
Dok je odrastao, uvijek je zamišljao da leti, gotovo poput Petra Pana.
Kad je imao 20 godina,
pridružio se kadetskom programu ratnog zrakoplovstva.
Moj je otac proveo 30 godina u vojsci,
bio je na tri bojišta, u 2. svj. ratu, Koreji i Vijetnamu.
No umirovio se s 51 godinom.
Naravno, bio je odlikovan jer je bio u mnogim borbama.
Bio je dobar pilot.
NA DAN PUCNJAVE
HARRY SHRYOCK OSTAVIO JE PORUKU SVOJOJ SUPRUZI U OBITELJSKOJ KUĆI
Ostavio je poruku na šanku jer moja mama nije bila kod kuće.
Nju su zvali Dee, a njega Lee.
„Talačka situacija južno od grada.
Moram odvesti šerifa onamo da izvidi situaciju.
Lee.”
SAMO SAT VREMENA POSLIJE HARRY SHRYOCK JE UBIJEN
Osjećao sam velik gnjev nekoliko godina.
Moja žena misli da sam i dalje jako ljut. Ja to ne bih rekao.
Neutralan sam.
Keith se sam mora nositi sa sobom i svojim tvorcem na svoj način.
KEITH SPOSOBAN ZA SUĐENJE
Očito je vrlo inteligentan.
Mogao je donijeti moralne i etične odluke kad je odrastao.
Što se tiče njegova kajanja,
u to mi je teško povjerovati, s obzirom na njegovu prošlost.
Keith je bio odlučan.
To se nije dogodilo samo taj dan,
na tom je sudbonosnom putu bio deset godina.
To je individualna odluka da se jednoj osobi oproste djela.
Neki ljudi ne mogu oprostiti, a neki si ljudi tako čiste dušu.
Moj je brat rezultat njegova djetinjstva.
Ne bi bio ondje gdje je danas
da ga njegovo djetinjstvo usmjerilo ka tom putu.
Ja sam Bruce Keith i ja sam stariji brat Davida Keitha.
NAKON PUCNJAVE BRUCE JE BIO MEĐU PRVIMA
KOJI SU POSJETILI DAVIDA NA ODJELU INTENZIVNE NJEGE
Kad sam ga vidio u bolnici sa svim tim cijevima, žicama
i zaslonima s otkucajima srca…
Prilično je zastrašujuće vidjeti nekoga bliskog u tom stanju.
To možete vidjeti na televiziji,
ali kad to vidite u stvarnom životu,
teško je.
DAVID JE PODVRGNUT VIŠESTRUKIM OPERACIJAMA DA MU SE SPASI ŽIVOT
Nitko nije znao hoće li preživjeti ili ne.
Bio je na aparatima,
a sljedeće što sam čuo je da ima datum suđenja.
Nećete suditi nekome tko se oporavlja od ozljeda,
morate pričekati da se može braniti.
Bio je pod velikim pritiskom
da se pojavi pred sucem nakon te grozote i suoči se sa stvarnošću.
DAVID JE TREBAO IĆI NA SUĐENJE ZBOG UBOJSTVA HARRYJA SHRYOCKA
I OTMICE WILLIAMA CROSEA MLAĐEG
PRIJETILA MU JE SMRTNA KAZNA
DAVID JE ODLUČIO NE OSPORAVATI OPTUŽBE I ODREKAO SE PRAVA NA SUĐENJE
Kad je ustao na sudu i priznao krivnju,
shvatio sam zašto je to učinio.
To je dio preuzimanja odgovornosti.
Dok sam sjedio u sudnici i slušao kako sudac izriče presudu…
Jako se dobro sjećam riječi suca. Rekao je:
„Sine, zaista si se uvalio.”
DANA 10. TRAVNJA 1985. DAVID JE OSUĐEN NA DVIJE ODVOJENE SMRTNE KAZNE
Koliko je ljudi čulo da se dvije smrtne kazne
dodijele u istoj sudnici?
Mislim da Davidova kazna,
ona koju je izrekao sudac, nije ispravna.
Mislim da ubijanje nikoga
nije vrijedan pothvat.
Ne znam jesam li to i nakon mnogo godina procesuirao.
Ali…
Znaš da ga više nikad nećeš vidjeti, osim iza rešetaka.
Odabrao je priznati krivnju jer je znao da je to učinio,
znači da je iskren prema sebi i sudu.
Uvijek će mu biti žao zbog toga.
Shvaća da je sam kriv za sve.
Shvaća da je platio visoku cijenu za svoje postupke.
Je li on opasan za društvo?
Sumnjam.
Volio bih da ga puste i da napreduje.
Moguće je.
Ovdje nije riječ o nedužnoj osobi.
Nema sumnje tko je to učinio.
Nema zamjene identiteta.
DVADESETI SUDSKI OKRUG
Ali kao što kažu, Irci ne vide crno i bijelo
jer vide sve boje između.
To je moj problem, vidim sve boje u ovakvoj priči.
Zovem se Jim Manley.
Ja sam sudac Okružnog suda za 20. sudski okrug
u čijoj je nadležnosti bio ovaj slučaj.
JIM MANLEY BIO JE TUŽITELJ U VRIJEME DAVIDOVE PRESUDE
VELIKI PEČAT DRŽAVE MONTANE
David Cameron Keith osuđen je na smrt u ovoj sudnici,
za onim stolom.
Kad je kazna objavljena,
ne sjećam se da je proizveo bilo kakav zvuk ni da je napravio scenu…
OKRUŽNI SUDAC
…ili da je pokazao emocije.
Kroz svaki korak postupka
sjedio je ovdje kao stoik
i nikad ne biste rekli
da mu tako ozbiljna kazna visi nad glavom.
Gotovo je nečuveno da netko prizna krivnju
ako zna da je smrtna kazna na stolu. Osim ako ne žele umrijeti.
Bilo je iznenađujuće. No s druge strane, nije imao obranu.
Zločini ubojstva ispunjavali su uvjete za smrtnu kaznu.
Otkad postoji ljudsko društvo, postoji potreba za kaznom.
I…
Razumijem taj dio.
S druge strane,
postojanje smrtne kazne ne smanjuje broj ubojstava.
Međutim,
ako moram pratiti pisani zakon i duh zakona
kako ga zakonodavac donosi…
I danas bih ga možda osudio na smrtnu kaznu.
Iako osobno nisam za to.
SUDAC ODREDIO DATUM SMAKNUĆA U SLUČAJU OTMICE I UBOJSTVA
DATUM DAVIDOVA SMAKNUĆA ZAKAZAN JE ZA 1. PROSINCA 1988. GODINE,
GOTOV ČETIRI GODINE NAKON PRESUDE
SUD OKRUGA LAKE
U TJEDNIMA PRIJE PLANIRANOG SMAKNUĆA
NJEGOVI SU ODVJETNICI IZRAVNO OD GUVERNERA TRAŽILI POMILOVANJE
Guverner Swindon proučio je dosje, razgovarao sa svima,
otišao je u zatvor, sjeo s njime oči u oči
i neko su vrijeme razgovarali.
Koliko ja znam, u to je vrijeme David Cameron Keith postao kršćaninom
i uokolo je razgovarao sa srednjoškolcima
o zločinima i drogi.
Uvjerio je guvernera da se kaje.
SUDNICA
Guverner je razmislio i zamijenio njegovu smrtnu kaznu
doživotnim zatvorom bez mogućnosti uvjetne.
To je prvi put da je guverner Montane izmijenio smrtnu kaznu.
UBOJICA IZ MONTANE DOBIO POMILOVANJE
Koliko sam shvatio, David Cameron Keith prikazao je brojna lica
različitim ljudima tijekom nekog vremena.
Ne znam koji je pravi David Cameron Keith.
No ako je doista iskren, kaje se zbog onoga što je učinio
i ako se konzultira žrtvina obitelj,
ne bih se bunio da bude pušten na uvjetnu.
SUDNICA
Kad pomislim na tatu, ponosna sam.
Ne ponosim se pogreškama koje je počinio, ali ponosna sam
što nas je volio
u kojoj god je mjeri mogao.
Ne vjerujem da je bio nasilan
u bilo kojem dijelu svog bića,
ali vidio sam ovisnike o drogi stjerane u kut.
DAVIDOV SIN
Nažalost, učinit će sve za drogu
da bi se mogli nositi sa životom.
Znam, bez imalo sumnje…
DAVIDOVA POKĆERKA
…da nije bilo s predumišljajem.
To nije bilo iz zlobe, već…
„O, Bože. Ludim i ne znam što da radim.”
CAMERON JE IMAO DVIJE GODINE, A TRACI DEVET GODINA
KAD JE NJIHOV OTAC ZAVRŠIO U ZATVORU
REDOVITO GA POSJEĆUJU
Ovo je jedina fotografija koju imam s njim.
Uvećali smo ovu fotografiju i imamo je gore na stepenicama.
Upoznao sam ga dok je bio u zatvoru.
Iako je cijelo vrijeme bio u zatvoru, bio je sjajan prema meni.
Za nekoga tko je u pritvoru toliko dugo poput njega…
Nikad nisam vidio nekoga tako pozitivnog,
da i dalje želi nešto promijeniti i da želi biti
dio mojeg života, učiti o stvarima koje volim,
gledati fotke moje djece…
Čujemo se svaki tjedan.
Svatko, bez obzira na pogreške,
zaslužuje priliku.
I oni su ljudi, bez obzira na sve.
Mislim da se odužio za zločine koje je počinio, ali…
Razumijem i da je nekome oduzeo život.
Nikad nisam razmišljala o žrtvama.
Do sad.
Ne znam. Imala sam devet godina
i nisam imala kapacitete
da razmišljam o žrtvama u svemu ovome.
Da su ga ikad upoznali ili razgovarali s njim,
mislim da bi mu oprostili.
LJUBAV NOSI, VJERUJE, NADA SE, PODNOSI LJUBAV NE ZAKAZUJE
Bilo mi je zanimljivo razgovarati s Davidom Keithom.
DOBRO DOŠLI U BETTY'S
Bio sam s mnogo ljudi koji su počinili ubojstva
i on nije odgovarao tom profilu.
Da upoznate Davida u restoranu u centru,
pomislili biste da je normalan i inteligentan tip.
JEDI OVDJE
MALO MJESTO - VELIKI OKUS!
Nije bio glup mladić. Samo je donosio loše odluke.
Ja sam Dennis Jones
i bio sam dopisnik novina Missoulian.
MRTAV PILOT U TALAČKOJ PUCNJAVI
Pokrivao sam situaciju s Davidom Keithom i Harryjem Shryockom u zračnoj luci
i nastavio sam pratiti taj slučaj dok nije riješen.
SVJEDOČANSTVO UBOJICE
David je rekao da je to bio loš dan, a to je najblaže rečeno.
DENNIS JONES BIO JE NA MJESTU ZLOČINA NA DAN PUCNJAVE
POSLIJE JE INTERVJUIRAO DAVIDA U BOLNICI I U ZATVORU
OSTALI SU U KONTAKTU NEKOLIKO GODINA
Razgovarao sam s Davidom tijekom brojnih intervjua
i održavali smo odnos, u smislu da mi je pisao poruke.
Nisam znao da su ga i drugi intervjuirali.
Imali su pristup njemu kao i ja,
ali došlo je do toga da nije htio razgovarati ni s kim,
osim sa mnom.
U svojim je pismima pisao mnogo osobnih stvari o osjećajima.
Bio je jako transparentan.
Pisma su mi se činila prilično iskrena.
Mislim da nije pokušavao nikoga impresionirati.
Mislim da se kaje zbog onoga što je učinio.
Mislim da je mnogo toga bilo povezano s time što je pokušao izraziti krivicu.
Kvragu, lažem si…
Koliko? Već desetak godina?
Zapravo, svima sam lagao.
Priznavanje krivice, suđenje…
Htio sam biti ponizan pred sudom
u nadi da ću zbog toga dobiti malo blažu kaznu.
Sudac ne bi morao gubiti vrijeme i novac.
Možda mi neće dati smrtnu kaznu,
jer sam sigurno bio kriv.
Sve se vrtjelo samo oko mene.
Jesam li dovoljno kažnjen?
Čini se da sudovi ne misle tako. I…
Ne znam što bih rekao o tome.
Iskreno mislim da sam i pretjerano kažnjen.
Niste vidjeli rupu od metka u mojoj glavi, ali…
Izbliza sam upucan u potiljak.
Iz nekog razloga, čini mi se da to nije u redu.
Ali to je kiselo grožđe.
Stavio sam se u taj položaj.
I tako je, kako je.
Pa, već dugo nisam čuo Davida Keitha.
Ako sam dobro čuo, rekao je
da je priznanjem htio izbjeći smrtnu kaznu.
Rekao je da je to bila motivacija.
Tada je tvrdio da preuzima odgovornost.
Znate…
Uvijek postoji druga strana.
Možda je djelomično istina da je htio preuzeti odgovornost,
ali istovremeno, to je bilo manipulativno od njega.
I sam je rekao: „Da ne dobijem smrtnu kaznu.”
Zvuči kao…
Kao da se vratio u prošlost.
Zvuči malo agresivnije
sad kad je imao vremena razmisliti o tome.
Promijenio se.
Sad misli na Davida Keitha, a ne na g. Shryocka i njegovu obitelj.
To je jako razočaravajuće.
GEORGE JE BIO PRISUTAN NA DAVIDOVU SASLUŠANJU
OD TOG DANA NIJE ČUO NJEGOV GLAS
Nema ničega ispravnog u tome.
To nije istina.
Ispravno je bilo to što se pilot dobrovoljno javio da zamijeni dijete.
To je bilo jedino ispravno što se dogodilo tog dana.
Da se mogu rasplakati na silu, rasplakao bih se.
Ali ne mogu.
Iz dubine srca žalim što sam ubio g. Shryocka.
Nisam to namjeravao
čak ni pet sekundi ranije.
Jer u tom trenutku nisam planirao nekoga ustrijeliti.
Pokušao sam pobjeći.
I to satima.
Rekao je: „Nisam htio nikoga ozlijediti, pokušavao sam pobjeći.”
Teško je u to povjerovati.
U jednom je danu izvršio oružanu pljačku u ljekarni.
Ukrao je narkotike.
Izbjegao je zarobljavanje.
Pokušao je ubiti vlasnika trgovine.
Oteo je njegova sina i držao ga na nišanu.
Uzeo je mog oca za taoca
i počinio ubojstvo. Sve u jednom danu.
To je samo detalj 10-godišnje karijere sociopata.
MLADIĆ OPTUŽEN
Cijelo je desetljeće u kriminalu, stalno po zatvorima.
Na uvjetnoj.
Ali iz toga se izvukao razgovorom.
Proveo je cijeli život usavršavajući te kriminalne vještine.
Moralo je završiti tragedijom.
UBOJSTVO
Vjeruje li u svoje kajanje?
To bi bilo dobro pitanje.
Za nekoga tko ima takve sociopatske sklonosti,
za nekoga tko je prilično elokventan
i očito artikuliran…
Je li to uvjerljivo?
Meni nije.
Pravi je prevarant.
Da može izvesti nešto za dispenzu
i navesti guvernera da mu promijeni kaznu, učinio bi to.
Do dana svoje smrti bit će mi žao što sam ubio g. Shryocka.
Od tog je dana prošlo više od polovice mog života.
Potrošio sam toliko vremena i energije
u zatvoru.
Svejedno,
zasluženo sam trebao biti kažnjen, ali ovo…
Mogu raditi i druge stvari.
TRI MJESECA NAKON PRVOG INTERVJUA
DAVID KEITH PRISTAO JE ODGOVORITI NA DODATNA PITANJA
Volio bih biti uz svoju unučad,
kako oni nikad ne bi skrenuli s puta.
Mogu biti iskren s ljudima.
Želim biti iskren s njima. Mogu i želim biti iskren.
Vjeruje li u svoje kajanje?
To bi bilo dobro pitanje.
Za nekoga tko ima takve sociopatske sklonosti,
za nekoga tko je prilično elokventan
i očito artikuliran…
Je li to uvjerljivo?
Meni nije.
Mislim da bi sociopat bio dobar opis za mene.
Ali tada sam bio potpuno drukčiji čovjek.
To ne opravdava ono što sam učinio,
ali mislim da sam platio kaznu.
Ispravio bih to da mogu.
Ali svi znamo da se to ne može dogoditi.
Iz dubine srca mogu iskreno reći,
žao mi je.
Oprostite…
Postoje neke stvari… Ako pokušam izgovoriti te riječi,
dogodit će se parada plača.
I…
Ne želim da me itko žali i nešto slično.
Promijenio sam se.
Društvo me ne bi trebalo uzdržavati do kraja života.
Dajte mi priliku za to.
DAVID OSTAJE U ZATVORU MAKSIMALNE SIGURNOSTI
NEMA UVJETE ZA UVJETNU KAZNU
Ono što sam propustio u životu moglo bi ispuniti knjigu.
Vjerojatno sto puta.
Vi, ja, svi…
Svi mi griješimo.
Ne tratite život poput mene.
Prijevod titlova: Dejan Rakar